ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
பல நூற்றாண்டுகளுக்கு முன் கிழக்கு இமாலய பகுதியில் ஏற்பட்ட பயங்கர நிலநடுக்கம்: சான்றுகளை விஞ்ஞானிகள் கண்டுபிடிப்பு
கடந்த 1697-ஆம் ஆண்டு அசாம் மற்றும் அருணாச்சல பிரதேசத்தின் எல்லைப் பகுதியில் உள்ள ஹைம்பாஸ்தி என்ற கிராமத்தில் ஏற்பட்ட சக்திவாய்ந்த நிலநடுக்கம் பற்றிய புவியியல் சான்றுகளை விஞ்ஞானிகள் கண்டெடுத்துள்ளனர். சாதியா என்று வரலாற்று அறிஞர்களால் அழைக்கப்படும் இந்த நிலநடுக்கத்தால் ஏறத்தாழ அந்தப் பகுதி முழுவதுமே பெரிதும் பாதிக்கப்பட்டது.
கிழக்கு இமாலயப் பகுதிகளில் கட்டுமான திட்ட பணிகளுக்கான நிலநடுக்க ஆபத்து சார்ந்த வரைபடத்தில் இந்த ஆய்வு முக்கிய பங்கு வகிக்கும்.
புவியியல் சார்ந்த சான்றுகள் இல்லாத காரணத்தால் கிழக்கு இமாலய பகுதிகளில் அடிக்கடி ஏற்படும் நிலநடுக்கங்கள் குறித்து வரலாற்று ஆவண காப்பகங்கள் ஏராளமான சந்தேகங்களையும், கேள்விகளையும் எழுப்புகின்றன.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் வாடியா இமாலய புவியியல் நிறுவனத்தின் விஞ்ஞானிகள் அருணாச்சலப் பிரதேசத்தின் ஹைம்பாஸ்தி கிராமத்தில் மிகப்பெரும் அகழ்வாராய்ச்சி பணிகளில் ஈடுபட்டிருந்தபோது கடந்த 1697 ஆம் ஆண்டு நிகழ்ந்த சாதியா நிலநடுக்கத்தின் தடங்களைக் கண்டறிந்தனர். நவீன புவியியல் தொழில்நுட்பங்களைப் பயன்படுத்தி விஞ்ஞானிகள் இதனை ஆய்வு செய்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696073
ஜல்சக்தி அமைச்சகம்
நாடு முழுவதும் 411 அணைகள் கட்டப்பட்டு வருகின்றன: நாடாளுமன்றத்தில் தகவல்
ஜல் சக்தித்துறை இணையமைச்சர் திரு. ரத்தன் லால் கட்டாரியா மக்களவையில் அளித்த தகவலில் கூறியதாவது:தேசிய அணைகள் பதிவேட்டின் படி, நாட்டில் தற்போது 5,334 அணைகள் உள்ளன. 411 அணைகள் புதிதாக கட்டப்பட்டு வருகின்றன.உலக வங்கி நிதியுதவியுடன் 7 மாநிலங்களில் உள்ள 223 அணைகள் புணரமைக்கப்பட்டு வருகின்றன.அணைகளில் தேங்கியுள்ள வண்டல்கள் பற்றி ஹைட்ரோ கிராபிக் கணக்கெடுப்பு மற்றும் தொலை உணர்வு தொழில்நுட்பம் மூலம் மத்திய நீர் ஆணையம் ஆய்வு மேற்கொண்டுள்ளது.
இவற்றின் விவரம் மத்திய நீர் ஆணைய இணையளம் athttp://cwc.gov.in/other-publications-cwc -ல் உள்ளது.மத்திய அரசின் பல துறைகள் ஆதரவுடன் மேற்கொள்ளப்பட்ட மழை நீர் சேகரிப்பு விழிப்புணர்வு பிரச்சாரம் நாடு முழுவதும் நல்ல வரவேற்பை பெற்றது.
நேரு யுவ கேந்திரா சங்கேதனுடன் இணைந்து கடந்தாண்டு டிசம்பர் 21ஆம் தேதி தொடங்கப்பட்ட மழை நீர் சேகரிப்பு விழிப்புணர்வு பிரச்சாரம் நாடு முழுவதும் 623 மாவட்டங்களில் நடத்தப்பட்டது.நீர் பாதுகாப்பு மற்றும் சேமிப்புக்காக, மக்கள் பங்களிப்பு மூலம் பல நடவடிக்கைகளை ஜல் சக்தி அமைச்சகம் மேற்கொண்டுள்ளது.
அடல் பூஜல், ஜல் சக்தி, தேசிய நீர் மோலண்மை, தேசிய பார்வை, பிரதமரின் கிரிஷி சின்சாயீ போன்ற பல திட்டங்களை ஜல் சக்தி அமைச்சகம் செயல்படுத்துகிறது.நீர் விநியோகத்தை அளவிடவும், கண்காணிக்கவும், குறைந்த செலவில் புதுமையான தொழில்நுட்பத்தை கண்டறிவதற்காக தேசிய ஜல் ஜீவன் திட்டம், மின்னணுவியல் மற்றும் தகவல் தொழில்நுட்ப அமைச்சகத்துடன் இணைந்து ஐசிடி கிராண்ட் சவால் போட்டியை நடத்தியது.
இதில் 10 விண்ணப்பதாரர்கள் தேர்வு செய்யப்பட்டனர். இவர்கள் மாதிரி கருவிகளை உருவாக்குவதற்காக தலா ரூ.7.5 லட்சம் நிதியுதவி அளிக்கப்பட்டது.
பாதுகாப்பு அமைச்சகம்
பாதுகாப்பு கல்வி & ஆய்வு நிறுவனத்திற்கு மறைந்த மனோகர் பரிக்கர் பெயரை சூட்டும் கல்வெட்டை பாதுகாப்பு அமைச்சர் திறந்து வைத்தார்
புதுதில்லியில் உள்ள பாதுகாப்பு கல்வி மற்றும் ஆய்வு. நிறுவனத்திற்கு மறைந்த முன்னாள் பாதுகாப்பு அமைச்சர் திரு மனோகர் பரிக்கர் பெயரை சூட்டும் கல்வெட்டை பாதுகாப்பு அமைச்சர் திரு ராஜ்நாத் சிங் 2021 நவம்பர் 15 அன்று திறந்து வைத்தார்.
முன்னாள் பாதுகாப்பு அமைச்சருக்கு தமது உரையில் அஞ்சலி செலுத்திய திரு சிங், மறைந்த மனோகர் பாரிக்கர் பாதுகாப்பு அமைச்சராக இருந்த காலத்தில் இந்நிறுவனத்தின் பணிகளை மேம்படுத்துவதில் கவனம் செலுத்தினார் என்றார்.
உள்நாட்டு உற்பத்தி மீது பரிக்கர் காட்டிய ஈடுபாடு மற்றும் அரசியல்-ராணுவ ஒத்துழைப்பு தொடர்பான அவரது முயற்சிகள் நாட்டின் மதிப்புமிக்க சொத்தாக அவரை ஆக்கியதாக திரு சிங் கூறினார்.
மனோகர் பரிக்கர் பாதுகாப்பு கல்வி மற்றும் ஆய்வு நிறுவனத்திற்கு அதன் 57-வது நிறுவன தினத்தில் தமது வாழ்த்துகளை தெரிவித்த திரு ராஜ்நாத் சிங், தேச பாதுகாப்பு மற்றும் சர்வதேச உறவுகள் உள்ளிட்ட துறைகளில் கடந்த சுமார் ஆறு தசாப்தங்களாக சிறந்த சிந்தனைக் களமாக உருவெடுத்துள்ள நிறுவனத்தின் கடின உழைப்பையும் உறுதியையும் பாராட்டினார்.
கல்வி, பல்வேறு ஆராய்ச்சி துறைகள் மற்றும் பல நாடுகளின் அரசுத் துறைகளில் உள்ள திறமைகளை ஒன்றிணைத்துள்ள ஒரு தனித்துவமான நிறுவனம் இது என்று அவர் விவரித்தார்.
நாட்டின் ஒட்டுமொத்த வளர்ச்சிக்கும் பயனுள்ளதாக இருக்கும் வகையில், தேசிய பாதுகாப்பு சார்ந்த துறைகளில் இன்னும் ஆழமாக கவனம் செலுத்துமாறு நிறுவனத்திற்கு அவர் அழைப்பு விடுத்தார். நாட்டின் ராணுவம் மற்றும் பாதுகாப்புக்கு நிறுவனம் புதிய திசையை வழங்க முடியும் என்று அவர் கூறினார்.
வேகமாக மாறி வரும் சர்வதேச பாதுகாப்பு நிலவரம் மற்றும் கொவிட்-19 போன்ற அச்சுறுத்தல்களுக்கு இடையே இன்னும் கவனமாக இருக்க வேண்டியது அவசியம் என்று அவர் கூறினார்.
நாட்டின் பாதுகாப்பு, வெளியுறவுக் கொள்கை மற்றும் திட்டங்கள் தொடர்பான பரந்த அளவிலான ஆராய்ச்சிக் கருப்பொருள்களை உள்ளடக்கிய, நிறுவனத்தின் அறிஞர்களால் எழுதப்பட்ட புத்தகங்களையும் அமைச்சர் வெளியிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771900
ரெயில்வே அமைச்சகம்
உலகத்தின் மிகப்பெரிய பசுமை ரயில்வேயாக இந்திய ரயில்வே உருவெடுத்துக் கொண்டிருக்கிறது
உலகத்தின் மிகப்பெரிய பசுமை ரயில்வேயாக திகழ்வதற்கான முயற்சிகளை மும்முரமாக எடுத்து வரும் இந்திய ரயில்வே, கரியமில வாயுவை முற்றிலும் வெளியிடாத அமைப்பாக 2030-ம் ஆண்டுக்குள் உருவெடுக்க இருக்கிறது.
மிகப்பெரிய மின்மயமாக்கல், தண்ணீர் மற்றும் காகித சேமிப்பு, ரயில் பாதைகளில் அடிபடாமல் விலங்குகளை பாதுகாத்தல் போன்ற நடவடிக்கைகளை இந்திய ரயில்வே எடுத்து வருகிறது. சுற்றுப்புறச் சூழலுக்கு உகந்த மற்றும் மாசை குறைக்கும் ரயில்வே மின்மயமாக்கல், 2014-ம் ஆண்டில் இருந்து பத்து மடங்கு அதிகரித்துள்ளது.
சாலை போக்குவரத்துடன் ஒப்பிடும் போது சுற்றுப்புறச் சூழலுக்கு உகந்ததாக இருக்கும் ரயில் போக்குவரத்தின் மூலம் பெருந்தொற்றின் போது உணவு தானியங்கள் மற்றும் ஆக்சிஜன் நாடு முழுவதும் எடுத்து செல்லப்பட்டது.
இந்திய ரயில்வேயின் பசுமை நடவடிக்கைகளுக்காக ஜூலை 2016-ல் இந்திய ரயில்வே மற்றும் இந்திய தொழில் கூட்டமைப்புக்கு  இடையே புரிந்துணர்வு ஒப்பந்தம் கையெழுத்திடப்பட்டது. 39 பணிமனைகள், 7 உற்பத்தி மையங்கள், 8 லோகோ ஷெட்கள் மற்றும் ஒரு சேமிப்பு கிடங்கு ஆகியவற்றுக்கு ‘கிரீன்கோ’ சான்றிதழ் வழங்கப்பட்டுள்ளது. 2 பிளாட்டினம், 9 தங்கம் மற்றும் 2 வெள்ளி மதிப்பீடுகள் இவற்றில் அடங்கும்.
19 ரயில் நிலையங்களுக்கும் பசுமை சான்றிதழ் கிடைத்துள்ளது. 3 பிளாட்டினம், 6 தங்கம் மற்றும் 6 வெள்ளி மதிப்பீடுகள் இவற்றில் அடங்கும். 27 ரயில்வே கட்டிடங்கள், அலுவலகங்கள், வளாகங்கள் மற்றும் இதர இடங்களுக்கும் பசுமை சான்றிதழ் கிடைத்துள்ளது. 15 பிளாட்டினம், 9 தங்கம் மற்றும் 2 வெள்ளி மதிப்பீடுகள் இவற்றில் அடங்கும்.
இதைத் தவிர, சுற்றுச்சூழல் மேலாண்மைக்கான ஐஎஸ்ஓ: 14001 சான்றிதழை கடந்த 2 வருடங்களில் 600 ரயில் நிலையங்கள் பெற்றுள்ளன. மொத்தம் 718 ரயில் நிலையங்கள் ஐஎஸ்ஓ: 14001 சான்றிதழை பெற்றுள்ளன.
சுற்றுச்சூழல் நிலைத்தன்மை அறிக்கை குறித்த கையேட்டின் இணைப்புக்கு https://pib.gov.in/PressReleasePage.aspx?PRID=1724414 இணைய தளத்தைப் பார்க்கவும்.
---
(Visitor Counter : 203
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாதுகாப்பு அமைச்சர் திரு ராஜ்நாத் சிங், மத்திய சாலைப் போக்குவரத்து மற்றும் நெடுஞ்சாலை அமைச்சர் திரு நிதின் கட்கரி ஆகியோர் நாளை ராஜஸ்தான் பார்மரில் என்எச்-925ஏ-இன் சத்தா-கந்தவ் பகுதியில் அவசரகால தரையிறங்கும் வசதியைத் தொடங்கி வைக்கின்றனர்
பாதுகாப்பு அமைச்சர் திரு ராஜ்நாத் சிங், மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி ஆகியோர், நாளை, பார்மரில்  தேசிய நெடுஞ்சாலை-925 கந்தவ் பகசார் பிரிவில், அவசரகால தரையிறங்கும் தளத்தைத் துவக்கி வைக்க உள்ளனர். இந்திய விமானப்படையின் விமானங்களை அவசரமாக தரையிறக்க தேசிய நெடுஞ்சாலை பயன்படுத்தப்படுவது இதுவே முதல் முறை.
இந்தத் திட்டம் சர்வதேச எல்லையில் அமைந்துள்ள பார்மர் மற்றும் ஜாலோர் மாவட்டங்களின் கிராமங்களுக்கிடையேயான தொடர்பை மேம்படுத்தும். மேற்கு எல்லைப் பகுதியில் அமைந்துள்ள இந்தப் பகுதி இந்திய இராணுவத்தின் கண்காணிப்பை எளிதாக்குவதோடு நாட்டின் அடிப்படை உள்கட்டமைப்பையும் வலுப்படுத்தும்.
இந்த அவசர லேண்டிங் பகுதியைத் தவிர, விமானப்படை/இந்திய இராணுவத்தின் தேவைகளுக்கு ஏற்ப இந்தத் திட்டத்தில் குந்தான்புரா, சிங்கானியா மற்றும் பகசார் கிராமங்களில் 3 ஹெலிபேட்கள்  கட்டப்பட்டுள்ளன. இது நாட்டின் மேற்கு சர்வதேச எல்லையில் இந்திய இராணுவத்தின் கண்காணிப்பு வசதியையும், பாதுகாப்பு வலையமைப்பையும் வலுப்படுத்தும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1753027
கலாசாரத்துறை அமைச்சகம்
சர்வதேச அருங்காட்சியக தினத்தை முன்னிட்டு, ஒலி-ஒளி வழிகாட்டி செயலியை அறிமுகம் செய்தது நவீன கலைக்கான தேசிய தொகுப்பு மையம்
சர்வதேச அருங்காட்சியக தினத்தை முன்னிட்டு, புதுதில்லியில் உள்ள நவீன கலைக்கான தேசிய தொகுப்பு மையம் ஒலி-ஒளி வழிகாட்டி செயலியை அறிமுகம் செய்தது. இதன் மூலம் அருங்காட்சியக பார்வையாளர்கள், தேசிய தொகுப்பு மையத்தில் வைக்கப்பட்டுள்ள பொக்கிஷமான இந்திய நவீன கலை பற்றிய நிகழ்வுகளையும், கதைகளையும் ஸ்மார்ட் போன் மூலம் எங்கிருந்தும், எப்போதும் கேட்க முடியும். அருங்காட்சியகத்தின் தொகுப்புகளில் வைக்கப்பட்டுள்ள நவீன கலை பொக்கிஷங்களை ஆய்வு செய்வதற்கு இந்த செயலி ஒலி-ஒளி வழிகாட்டியாக உள்ளது.
இந்த செயலி, கூகுள் ப்ளே ஸ்டோர் மற்றும் ஆப்பிள் ஆப் ஸ்டோரிலும் கிடைக்கிறது. அருங்காட்சியகத்தின் நவீன கலை பற்றிய கதைகளை கேட்க, இந்த செயலியை பதிவிறக்கம் செய்து, அதில் குறிப்பிடப்பட்டுள்ள எண்கள் மூலம் உள்ளே செல்ல வேண்டும். ஒவ்வொரு பாகம் முடிந்ததும், அடுத்த எண்கள் வெளிப்படும். இந்த செயலியை பதிவிறக்கம் செய்ய விரும்பாதவர்கள், இந்த செயலின் இணையள பதிப்பு மூலமாகவும், க்யூஆர் குறியீட்டை ஸ்கேன் செய்து பார்க்கலாம். இந்த என்ஜிஎம்ஏ செயலியை இலவசமாகப் பயன்படுத்தலாம்.
சர்வதேச அருங்காட்சியக தினம் 2021-ஐ முன்னிட்டு இந்த செயலியை, அருங்காட்சியகம் இன்று அறிமுகம் செய்தது.
மேலும் தகவல்களுக்கு, தயவு செய்து கீழ்கண்டவற்றைப் பார்க்கவும்:
எஜிஎம்ஏ இணையதளம்: http://ngmaindia.gov.in/
சோ-கம் :https://so-ham.in
எஜிஎம்ஏ, முகநூல்: :https://www.facebook.com/ngmadelhi
எஜிஎம்ஏ டிவிட்டர்: https://twitter.com/ngma_delhi
எஜிஎம்ஏ இன்ஸ்டாகிராம் :@ngma.delhi
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719598
------
(Visitor Counter : 167
மத்திய அமைச்சரவை
இந்திய பட்டய கணக்கர் நிறுவனம் மற்றும் கென்யா சான்றுபெற்ற பொதுக் கணக்கர் நிறுவனம் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
இந்திய பட்டய கணக்கர் நிறுவனம்  மற்றும் கென்யாவின் சான்றுபெற்ற பொதுக் கணக்கர் நிறுவனம்  இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. கூட்டு ஆராய்ச்சி மூலம் அறிவாற்றலை பகிர்தல், தரமான உதவி, திறன் மற்றும் திறன் வளர்த்தல், பயிற்சி கணக்கர் பரிமாற்ற திட்டம், தொடர் தொழில் முறை மேம்பாட்டு கல்விகள், பயிலரங்குகள் மற்றும் மாநாடுகள் நடத்துதல் ஆகிய துறைகளில் பரஸ்பர ஒத்துழைப்பினை உருவாக்க இந்த ஒப்பந்தம் உதவும்.
விவரங்கள்:
- பணி அட்டவணை மூலம் ஒப்புக்கொள்ளப்பட்ட முறைசாரா பணியிடங்கள் மூலம் இந்திய பட்டய கணக்கர் நிறுவனம்  மற்றும் கென்யாவின் சான்றுபெற்ற பொதுக் கணக்கர் நிறுவனம்  ஆகியவற்றில் பதிவு செய்துள்ள நிறுவனங்களின் ஊழியர்கள் தங்களின் அறிவு மற்றும் அனுபவங்களை பகிர்ந்துகொள்ளும் வாய்ப்பு உருவாக்கப்படும்.
- பதிவு செய்துள்ள நிறுவனங்களுக்கிடையே ஐ.சி.ஏ.ஐ./ஐ.சி.பி.ஏ.கே.-ன் ஒத்துழைப்பு குறித்த விழிப்புணர்வு ஏற்படுத்துவதற்கான கூட்டு நடவடிக்கைகளை ஊக்குவித்தல் குறித்து இந்த ஒப்பந்தத்தில் குறிப்பிடப்பட்டுள்ளது.
- ஐ.சி.ஏ.ஐ. மற்றும் /ஐ.சி.பி.ஏ.கே. இணைந்து முக்கிய முயற்சிகள் மற்றும் பயிற்சி கணக்கர் பரிமாற்ற திட்டங்களை ஆகியவற்றை மேற்கொள்ளும்
முக்கிய விளைவுகள்:
இந்தியா கென்யா நாட்டின் ஆறாவது பெரிய வர்த்தக பங்குதாரர் மற்றும் பெரிய ஏற்றுமதியாளர் ஆகும். மொத்த உள்நாட்டு உற்பத்தி அடிப்படையில் 2017 ஆம் ஆண்டு ஆப்பிரிக்கா நாடுகளில் சிறந்த நாடுகளின் பட்டியலில் கென்ய பொருளாதாரமும் இடம்பெறும் என்று எதிர்ப்பாக்கப்படுகிறது. கென்யாவின் பெரும்பாலும் பரவலாக்கப்பட்ட பொருளாதாரத்தை கொண்டுள்ளது. மேலும், கென்ய பொருட்களை இந்திய சந்தையில் விற்கும் வாய்ப்பை அதிகரிக்கும் நோக்கத்தை உடையது. அதேசமயம் கென்யாவின் முதல் வெளிநாட்டு வர்த்தக பங்குதாரராகும் வாய்ப்புகளை ஆராய்ந்து வருகிறது.
ஆப்பிரிக்க நாடுகளில் சிறந்த நாடுகளில் ஒன்றாக கென்யாவின் பொருளாதாரம் இருக்கிறது என்பதையும், அண்மையில் இரு நாடுகளுக்கு இடையே உருவாகியுள்ள நம்பகத்தன்மையையும் முதலீடுகளையும், இந்தியாவின் பட்டய கணக்கர்கள் நாட்டின் பொருளாதார வளர்ச்சியில் முக்கிய பங்கு வகித்துள்ளனர் என்பதையும் கருத்தில் கொண்டு பார்க்கையில் இந்திய பட்டய கணக்கர்களுக்கு கென்யாவில் அதிகமான தொழில் முறை ரீதியான வாய்ப்புகள் உண்டு.
பெண்கள் மற்றும் குழந்தை நலன் அமைச்சகம்
கிராமங்களில் உள்ள அங்கன்வாடிகளின் இலக்குகளை அடைதல்
அங்கன்வாடி சேவைகளின் கீழ்,  துணை ஊட்டச்சத்தை உள்ளடக்கிய ஆறு அத்தியாவசிய சேவைகளின் தொகுப்பு;  நோய்த்தடுப்பு;  உடல்நலப் பரிசோதனை;  பரிந்துரை சேவைகள்;  முன்பள்ளி முறைசாராக் கல்வி;  நாடு முழுவதிலும் உள்ள 6 வயதிற்குட்பட்ட குழந்தைகள், கர்ப்பிணிகள் மற்றும் பாலூட்டும் தாய்மார்கள் மற்றும் வடகிழக்கு மற்றும் ஆர்வமுள்ள மாவட்டங்களில் உள்ள வளரிளம் பெண்கள்  ஆகியோருக்கு ஊட்டச்சத்து மற்றும் சுகாதாரக் கல்வி வழங்கப்படுகிறது.
அங்கன்வாடி திட்டத்தின் கீழ் 75.58 லட்சம் கர்ப்பிணிப் பெண்கள், 46.87 லட்சம் பாலூட்டும் தாய்மார்கள், 0 முதல் 6 மாதம் வரையிலான 40.87 லட்சம் குழந்தைகள், 6 மாதம் முதல் 3 வயது வரையிலான 4.19 கோடி குழந்தைகள், 6 மாதம் முதல் 3 வயது வரை 4.19 கோடி குழந்தைகள், 3 வயது முதல் 2 வயது வரை 4.29 கோடி குழந்தைகள் என மொத்தம் 10.3 கோடி பயனாளிகள் பதிவு செய்துள்ளனர். ஓராண்டில் 300 நாட்களுக்கு ஊட்டச்சத்து விதிமுறைகளின்படி துணை ஊட்டச்சத்து வழங்கப்படுகிறது.
3 முதல் 6 வயதிற்குட்பட்ட குழந்தைகளுக்கு ஆரம்பகால குழந்தைப் பருவ பராமரிப்பு மற்றும் கல்வி  வழங்கப்படுகிறது, இது அங்கன்வாடி சேவைகளின் கீழ் ஆறு சேவைகளில் ஒன்றாகும். தேசிய கல்விக் கொள்கை  2020-ன் பரிந்துரைகளை அடைய, தரமான குழந்தைப் பருவ வளர்ச்சி, பராமரிப்பு மற்றும் கல்வியை அனைவருக்கும் வழங்குவதற்காக, விளையாட்டு அடிப்படையிலான, செயல்பாட்டு அடிப்படையிலான கற்றல் கற்பித்தலைப் பயன்படுத்தும் ஒரு புதிய திட்டமான 'போஷன் பி பதாய் பி'  தொடங்கப்பட்டுள்ளது.
இத்தகவலை மத்திய பெண்கள் மற்றும் குழந்தைகள் மேம்பாட்டுத் துறை அமைச்சர் ஸ்மிருதி இரானி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
ஒற்றுமை சிலைவரை ரயில்கள் இணைக்கப்பட்டுள்ளதால் சுற்றுலாப் பயணிகள் பயனடைவதுடன் வேலைவாய்ப்புகள் உருவாக்கப்படும்: பிரதமர்
நாட்டின் அனைத்து பகுதிகளிலிருந்தும் கெவாடியாவிற்கு ரயில்கள் இணைக்கப்பட்டிப்பதற்கு அனைவரும் பெருமை கொள்ள வேண்டும் என்று பிரதமர் திரு நரேந்திர மோடி தெரிவித்துள்ளார். நாட்டின் பல்வேறு பகுதிகளிலிருந்து குஜராத் மாநிலம் கெவாடியாவிற்கு 8 ரயில்களையும், குஜராத் மாநிலத்தில் ரயில்வே துறை சம்பந்தமான பல்வேறு திட்டங்களையும் காணோலி வாயிலாகத் தொடங்கி வைத்துப் பேசுகையில் அவர் இதனைத் தெரிவித்தார்.
கெவாடியா முதல் சென்னை, வாரணாசி, ரேவா, தாதர் மற்றும் தில்லி இடையேயான புதிய இணைப்புகள், கெவாடியா- பிரதாப் நகர் இடையே மின்மயமாக்கப்பட்ட ரயில் சேவைகள், தபோய்- சந்தோத் அகல ரயில் பாதை, சந்தோத்- கெவாடியா புதிய அகல ரயில் பாதை ஆகியவை கெவாடியாவின் வளர்ச்சி என்னும் புதிய அத்தியாயத்திற்கு வடிவம் கொடுக்கும் என்பதை பிரதமர் சுட்டிக்காட்டினார். இதன் மூலம் சுய வேலைவாய்ப்பும், வேலை வாய்ப்புகளும் உருவாக்கப்படுவதால் சுற்றுலாப் பயணிகளும், உள்ளூர் பழங்குடி மக்களும் பயனடைவார்கள்.
நர்மதை ஆற்றங்கரையில் உள்ள நம்பிக்கையூட்டும் பகுதிகளாகக் கருதப்படும் கர்னாலி, போய்சா, கருடேஷ்வர் ஆகியவையும் இணைக்கப்படும்.
------
(
மத்திய அமைச்சரவை
மத்திய பட்டியலில் இதர பிற்படுத்தப்பட்டோர் வகுப்பினருக்குள்ளாக உட்-பிரிவுகளுக்கான குழுவிற்கு இரண்டு மாதங்கள் நீட்டிப்பிற்கு அமைச்சரவை ஒப்புதல்
ஆணையத்தின் காலம் 31 ஜுலை, 2019 வரை தற்போது நீட்டிக்கப்பட்டுள்ளது
அனைத்து தரப்பு மக்களின் ஒட்டுமொத்த வளர்ச்சிக்காக பிரதமர் திரு.மோடி அவர்களின் தலைமையிலான தேசிய ஜனநாயக அரசு உறுதிபூண்டுள்ளது. இந்த உணர்வின் அடிப்படையிலும், இதர பிற்படுத்தப்பட்டோர் வகுப்பினர்கள்/சமூகங்களுக்கு இடையே சமமான பங்கீட்டின் தேவையை கருத்தில் கொண்டும், மத்திய பட்டியலில் இதர பிற்படுத்தப்பட்டோர் வகுப்பினர்களுக்குள்ளாக உட்பிரிவு செய்ய வேண்டும் என்ற பிரச்சினையை ஆராய்ந்திடுவதற்காக அரசியலமைப்பு சட்டப்பிரிவு 340-ன் கீழ் ஆணையம் ஒன்று ஏற்படுத்தப்பட்டது.
பிரதமர் திரு.நரேந்திர மோடி அவர்களின் தலைமையிலான அமைச்சரவை, இதர பிற்படுத்தப்பட்டோர் வகுப்பினர்களில் உட்பிரிவு செய்ய வேண்டும் என்ற பிரச்சினையை ஆராய்ந்திடுவதற்காக அமைக்கப்பட்ட குழுவின் காலத்தை மேலும் இரண்டு மாதங்களுக்கு, அதாவது, 31 ஜுலை 2019 வரை, நீட்டிப்பு செய்வதற்கான தனது பின்னேற்பு ஒப்புதலை வழங்கியது.
31, மே 2019 உடன் முடிவடைந்த இந்த ஆணையத்தின் காலம் ஆறாவது முறையாக நீட்டிக்கப்பட்டுள்ளது.
தாக்கம் :
பல்வேறு பங்கேற்பாளர்களுடன் நடத்திய விரிவான கலந்துரையாடல்களின் அடிப்படையில் மத்திய பட்டியலில் இதர பிற்படுத்தப்பட்டோர் வகுப்பினர்களுக்குள்ளாக உட்பிரிவு செய்ய வேண்டும் என்ற பிரச்சினையை மதிப்பீடு செய்திட உதவும். இது, இப்பிரச்சினை குறித்த விரிவான அறிக்கையை ஆணையம் தாக்கல் செய்திட உதவும்.
பின்னனி :
மேதகு ஜனாதிபதியின் ஒப்புதலுடன், 2017, அக்டோபர் 2 அன்று அரசியலமைப்பு சட்டப்பிரிவு 340-ன் கீழ் இந்த ஆணையம் அமைக்கப்பட்டது. ஓய்வுபெற்ற நீதிபதி திருமதி.ஜி.ரோஹிணி தலைமையிலான இவ்வாணையம் 2017, அக்டோபரில் செயல்படத் துவங்கியதுடன், இதர பிற்படுத்தப்பேடார் வகுப்பினர்களில் உட்பிரிவு செய்துள்ள அனைத்து மாநிலங்கள்/யூனியன் பிரதேசங்கள் மற்றும் மாநில பிற்படுத்தப்பட்டோர் வகுப்பினர் ஆணையங்கள் ஆகியவற்றுடன் கலந்துரையாடியது. முன்னதாக ஆணையத்தால் வழங்கப்பட்ட கலந்துரையாடல் தாள்களுக்கு பெறப்பட்ட மதிப்புகளுக்கேற்ப மாநிலங்கள்/யூனியன் பிரதேசங்களுடன் விரிவான கலந்துரையாடலை நடத்துவதே சாலச்சிறந்ததாகும் என ஆணையம் கருதுகிறது. எந்த சமூகமும் ஒட்டுமொத்த புறக்கணிக்கப்படக்கூடாது என்பதை உறுதி செய்வதற்கு இது முக்கியமானதாகும். இந்நடைமுறைக்கு மேலும் இரண்டு மாதங்கள் தேவைப்படும்.
இதன் காரணமாக, ஆணையம் 2019, ஜுலை, 31 வரை மேலும் இரண்டு மாத காலம், நீட்டிப்பு செய்ய கோரியதற்கு அமைச்சரவை ஒப்புதல் அளித்துள்ளது.
உள்நாட்டு விமானப் போக்குவரத்து அமைச்சகம்
அகமதாபாத் – காட்விக் இடையிலான நேரடி விமான சேவையை மத்திய சிவில் விமானப் போக்குவரத்துத்துறை அமைச்சர் திரு ஜோதிர் ஆதித்ய சிந்தியா தொடங்கி வைத்தார்
அகமதாபாத் – காட்விக் இடையிலான நேரடி விமான சேவையை மத்திய சிவில் விமானப் போக்குவரத்துத்துறை அமைச்சர் திரு.ஜோதிர் ஆதித்ய சிந்தியா தொடங்கி வைத்தார். இந்த இரு இடங்களுக்கு இடைநில்லாத விமானத்தை ஏர்இந்தியா நிறுவனம் இன்று முதல் இயக்குகிறது.
இந்த நிகழ்ச்சியில் உரையாற்றிய திரு.சிந்தியா, இந்த புதிய விமானப் போக்குவரத்து புதிய வர்த்தக வாய்ப்புகளை வழங்குவதுடன் இங்கிலாந்தில் படிக்கும் இந்திய மாணவர்களுக்கு பெரிதும் உதவும் என்று கூறினார்.
அகமதாபாத் சர்தார் வல்லபாய் பட்டேல் சர்வதேச விமான நிலையம் தற்போது 50 லட்சம் உள்நாட்டு பயணிகளையும். 25 லட்சம் வெளிநாட்டு பயணிகளையும் கையாளும் திறனைக் கொண்டுள்ளது. இதனை 1.60 கோடியாக உயர்த்த அரசு திட்டமிட்டுள்ளது என்று அவர் தெரிவித்தார்.
இந்த நிகழ்ச்சியில் குஜராத் அமைச்சர் திரு.பல்வந்த் சிங் ராஜ்புத், சிவில் விமானப் போக்குவரத்து அமைச்சக செயலாளர் திரு.ராஜீவ் பன்சல், ஏர்இந்தியா தலைமை செயல் அதிகாரி திரு.கேம்ப்பெல் வில்சன் ஆகியோர் கலந்து கொண்டனர்.
இளைஞர் நலன் மற்றும் விளையாட்டு அமைச்சகம்
கல்வி, விளையாட்டு, திறன் மேம்பாட்டிற்கான குறிப்பிடத்தக்க சாதனை என்பதை தேசிய கல்விக் கொள்கை நிரூபிக்கும்: மத்திய அமைச்சர் திரு அனுராக் சிங் தாக்கூர்
புதிய கல்விக் கொள்கையின் வாயிலாக 34 ஆண்டுகளுக்குப் பிறகு விளையாட்டு, கல்வி மற்றும் திறன் வளர்ச்சியிலும், பிராந்திய மொழி கல்வியிலும் சீர்திருத்த நடவடிக்கைகளை மத்திய அரசு கொண்டு வந்துள்ளதாக மத்திய தகவல் மற்றும் ஒலிபரப்பு, இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாக்கூர் தெரிவித்துள்ளார். ஜலந்தரில் தோபா கல்லூரியின் 65-ஆவது பட்டமளிப்பு விழாவில் கலந்து கொண்டு பேசிய அவர், திறன் இந்தியா திட்டத்தின் கீழ் நாட்டில் இளைஞர்களுக்கு அதிகபட்ச வேலை வாய்ப்புகள் வழங்கப்படுவதோடு, மென் திறன்களில் சிறப்பு கவனம் செலுத்தப்படுவதன் மூலம் உள்நாட்டிலும், வெளிநாடுகளிலும் சிறந்த தொழில்வளத்தை இளைஞர்கள் பெறுவதற்கு எண்ணிலடங்காத வாய்ப்புகள் ஏற்படுத்தப்படுவதாகவும் அவர் தெரிவித்தார்.
இன்றைய யுகம் பெண்களின் வளர்ச்சிக்குரியது என்று கூறிய அமைச்சர், அனைத்துத் துறைகளிலும், குறிப்பாக கல்வியிலும் விளையாட்டிலும் பெண்கள் முன்னேறி வருவது இதற்கு மிகப்பெரிய சான்றாக திகழ்கிறது என்றும், இந்தியா மாறி வருவதையும் இது உணர்த்துகிறது என்றும் தெரிவித்தார். இந்திய பொருளாதாரம் உலக அளவில் 11-வது இடம் வகிப்பது மகிழ்ச்சி அளிப்பதாகவும் அவர் குறிப்பிட்டார்.
டிஜிட்டல் இந்தியா திட்டத்தை அமல்படுத்தி தனது வெற்றியை உலக நாடுகளுக்கு இந்திய அரசு பறைசாற்றியிருப்பதாகத் தெரிவித்த திரு அனுராக் தாக்கூர், இதன் காரணமாகவே நாட்டில் மென்மேலும் அதிகமான நிதி பரிமாற்றங்கள் இணைய வழி வாயிலாகவும் யு.பி.ஐ தளம் வாயிலாகவும் மேற்கொள்ளப்படுவதாகக் கூறினார். வெற்றிகரமான டிஜிட்டல் பரிவர்த்தனைகளின் வாயிலாக டிஜிட்டல் இந்தியா என்ற கனவை சமூகத்தின் அனைத்து தரப்பினரும் நனவாக்கியதற்காக நாட்டு மக்களுக்கு அவர் பாராட்டு தெரிவித்தார்.
முன்னதாக அமைச்சர் திரு அனுராக் சிங் தாக்கூர் கல்லூரி வளாகத்தில் மரக்கன்றை நட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1861021
பிரதமர் அலுவலகம்
பிரதமரின் ஸ்டாக்ஹோம் பயணத்தின்போது கையெழுத்திடப்பட்டுப் பரிமாறிக்கொள்ளப்பட்ட புரிந்துணர்வு ஒப்பந்தங்கள் மற்றும் உடன்படிக்கைகளின் பட்டியல்
இந்தியா – ஸ்வீடன் இடையிலான புரிந்துணர்வு ஒப்பந்தங்கள்/ உடன்படிக்கைகள்:
- இந்திய அறிவியல் மற்றும் தொழில்நுட்ப அமைச்சகம் மற்றும் தொழில்முனைவோர் மற்றும் புதிய கண்டுபிடிப்புகள் அமைச்சகத்திற்கு இடையே, நிலைத்த வருங்காலத்திற்கான இந்திய – ஸ்வீடன் புதிய கண்டுபிடிப்புகளுக்கான கூட்டாண்மை குறித்த கூட்டுப் பிரகடனம்.
இந்தியா – டென்மார்க் இடையிலான புரிந்துணர்வு ஒப்பந்தங்கள்/உடன்படிக்கைகள்:
- இந்திய வீட்டுவசதி, நகர்ப்புற விவகார அமைச்சகம் மற்றும் டென்மார்க்கின் தொழில், வர்த்தகம் மற்றும் நிதி விவகாரங்கள் அமைச்சத்திற்கிடையிலான நிலைத்த மற்றும் பொலிவுறு நகர்ப்புற மேம்பாட்டுத் துறைகளில் ஒத்துழைப்பு குறித்த புரிந்துணர்வு ஒப்பந்தம்.
- இந்திய வேளாண்மை மற்றும் விவசாயிகள் நல அமைச்சகம், கால்நடைப் பராமரிப்பு, பால்வளத்துறை, டென்மார்க் சுற்றுச்சூழல் மற்றும் உணவு அமைச்சகம், கால்நடைப் பராமரிப்பு மற்றும் உணவு நிர்வாகம் ஆகியவற்றுக்கிடையே கால்நடைப் பராமரிப்பு மற்றும் பால்வளத் துறைகளில் ஒத்துழைப்புக்கான புரிந்துணர்வு ஒப்பந்தம்.
- இந்திய உணவுப் பாதுகாப்பு மற்றும் தர ஆணையம், டென்மார்க் கால்நடைப் பராமரிப்பு மற்றும் உணவு நிர்வாகத்துறை ஆகியவற்றுக்கிடையே, உணவுப் பாதுகாப்பு ஒத்துழைப்பு குறித்த புரி்ந்துணர்வு ஒப்பந்தம்.
- இந்திய வேளாண் ஆராய்ச்சிச் சபை மற்றும் டென்மார்க் கோபனஹேகன் பல்கலைக்கழக அறிவியல் புலம் இடையே வேளாண் ஆராய்ச்சி மற்றும் கல்வித்துறையின் ஒத்துழைப்புக்கான புரிந்துணர்வு ஒப்பந்தம்.
இந்தியா – ஐஸ்லாந்து இடையே புரிந்துணர்வு ஒப்பந்தங்கள் / உடன்படிக்கைகள்:
- இந்தியக் கலாச்சார உறவுகளுக்கான கவுன்சில் மற்றும் ஐஸ்லாந்து பல்கலைக்கழகத்திற்கிடையே இந்தி மொழிக்காகக் கலாச்சார உறவுகளுக்கான கவுன்சில் இருக்கை ஏற்படுத்துவதற்கான புரிந்துணர்வு ஒப்பந்தம்.
-----
(Visitor Counter : 126
குடியரசுத் துணைத் தலைவர் செயலகம்
அமைதி மற்றும் அஹிம்சைக்கான குரல்தான் இந்தியா: குடியரசுத் துணைத் தலைவர்
நீண்ட நெடுங்காலமாக அமைதி மற்றும் அஹிம்சைக்கான குரலாகவே இந்தியா எப்போதும் இருந்துள்ளது என்று குடியரசுத் துணைத் தலைவர் திரு எம் வெங்கய்யா நாயுடு தெரிவித்துள்ளார். பிரான்ஸ் தலைநகர் பாரிஸில் உள்ள யுனெஸ்கோவில் இந்திய வம்சா வளியினர் இடையே நேற்று  அவர் உரையாற்றினார். இந்த நிகழ்ச்சியில் இந்திய தூதர் திரு. வினய் மோகன் வத்ரா மற்றும் பிரமுகர்கள் பங்கேற்றிருந்தனர்.
வளர்ச்சிக்கு அமைதி மட்டுமே முன்தேவை என்று கூறிய குடியரசுத் துணைத் தலைவர், ஒருவரையொருவர் சார்ந்திருக்கும் உலகத்தில் பேச்சு வார்த்தை மற்றும் புரிந்துணர்வு மூலமே வளர்ச்சியை சாதிக்க முடியும் என்றார்.
நீண்டகாலமாக பிரான்சுடன் இருக்கும் வளமான பரஸ்பர உறவு குறித்து அங்குக் கூடியிருந்தோருக்கு நினைவுபடுத்திய குடியரசுத் துணைத் தலைவர், ரவீந்திரநாத் தாகூரின் அறிவுச் செல்வாக்கு, பிரான்ஸ் நாட்டின் சிந்தனையாளர்கள் பலருக்கு ஈர்ப்பாக அமைந்ததை அறிவோம் என்றார். இந்தியாவின் விடுதலை வரலாற்றுக்கு முன்னால் இருந்த மேடம் பிக்காஜி காமா, ஜே ஆர் டி டாடா போன்ற பிரமுகர்கள் பிரான்சுடன் வலுவான தொடர்புகளைக் கொண்டிருந்தார்கள் என்றும் அவர் கூறினார்.
சரக்கு மற்றும் சேவை வரி அறிமுகம் என்பது தேச அளவில் திறமையான இசைவான சந்தையை உருவாக்குவதில், முக்கிய நடவடிக்கையாக இருந்தது என்று குறிப்பிட்ட அவர், இந்தியாவில் வணிகத்தை நிறுவுவதற்கும் வளர்ப்பதற்கும் இது எளிய வழியாக இருக்கும் என்றும் கூறினார்.
புதிய இந்தியா உருவாக்கத்தில் இந்திய வம்சாவளியினர் தீவிரப் பங்களிப்பைச் செலுத்துமாறு திரு நாயுடு அழைப்பு விடுத்தார். இந்தியாவில் முதலீடு செய்வதற்கும், புதிய கண்டுபிடிப்புகளை உருவாக்குவதற்குமான நேரத்தையும் பொருத்தமான வாய்ப்புகளையும் அவர்கள் பயன்படுத்திக் கொள்ள வேண்டும் என்று அவர் கேட்டுக் கொண்டார். உங்களின் வேர்களோடு நீங்கள் இணைந்து கொள்வதற்கு இது முக்கியமான தருணம் என்றும் அவர் குறிப்பிட்டார்.
முன்னதாக, யுனெஸ்கோவின் தலைமை இயக்குநர் திருமதி ஆட்ரே அசவ்லேயுடன் கலந்துரையாடிய குடியரசுத் துணைத் தலைவர், நீடிக்கவல்ல வளர்ச்சியைக் குறிப்பாக கல்வி உள்ளிட்ட அனைத்துத் துறைகளுக்கான 2030 ஆம் ஆண்டுக்குரிய செயல்களை செய்து முடிப்பதற்கு இந்தியா மேற்கொண்டுள்ள முயற்சிகள் பற்றி எடுத்துரைத்தார்.
(